CELEX: 32018D0354
Language: lv
Date: 2018-03-08 00:00:00
Title: Komisijas Īstenošanas lēmums (ES) 2018/354 (2018. gada 8. marts), ar ko apstiprina cūku liemeņu klasificēšanas metodes Īrijā

12.3.2018   
            
            
               LV
            
            
               Eiropas Savienības Oficiālais Vēstnesis
            
            
               L 68/8
            
         KOMISIJAS ĪSTENOŠANAS LĒMUMS (ES) 2018/354
   (2018. gada 8. marts),
   ar ko apstiprina cūku liemeņu klasificēšanas metodes Īrijā
   (Autentisks ir tikai teksts angļu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 20. panta p) punktu,
   tā kā:
   
               (1)
            
            
               Regulas (ES) Nr. 1308/2013 IV pielikuma B daļas IV iedaļas 1. punktā noteikts, ka cūku liemeņu klasificēšanas vajadzībām muskuļaudu saturs jānovērtē, izmantojot Komisijas apstiprinātas klasificēšanas metodes, un ka apstiprināt drīkst tikai statistiski pierādītas novērtēšanas metodes, kuru pamatā ir vienas vai vairāku cūkas liemeņa anatomisko daļu fiziska izmērīšana. Klasificēšanas metodes būtu jāapstiprina tikai tad, ja statistiskā kļūda novērtējumā nepārsniedz maksimālo pielaidi. Minētā kļūdas pielaide ir noteikta Komisijas Regulas (EK) Nr. 1249/2008 (2) 23. panta 3. punktā.
            
         
               (2)
            
            
               Ar Komisijas Lēmumu 87/293/EEK (3) Īrijā tika atļauts izmantot divas cūku liemeņu klasificēšanas metodes.
            
         
               (3)
            
            
               Īrija ir lūgusi Komisiju no saraksta ar metodēm, ko atļauts izmantot cūku liemeņu klasificēšanai Īrijā, svītrot metodi Fat-O-Meat'er (FOM), jo tā vairs netiek izmantota, apstiprināt trīs jaunas metodes cūku liemeņu klasificēšanai tās teritorijā un atjaunināt instrumenta Hennessy Grading Probe 2 (HGP2) pašreizējo vienādojumu.
            
         
               (4)
            
            
               Regulas (EK) Nr. 1249/2008 23. panta 4. punktā minētajā protokolā Īrija ir sīki aprakstījusi sadalīšanas izmēģinājumu, norādot principus, uz kuriem pamatojas minētās jaunās metodes, sadalīšanas izmēģinājuma rezultātus un vienādojumus, ko izmanto, lai novērtētu muskuļaudu procentuālo saturu.
            
         
               (5)
            
            
               Minētā lūguma pārbaudē tika secināts, ka jauno klasificēšanas metožu apstiprināšanas un vienādojuma atjaunināšanas nosacījumi ir izpildīti. Tāpēc minētās klasificēšanas metodes Īrijā būtu jāapstiprina.
            
         
               (6)
            
            
               Skaidrības un juridiskās noteiktības labad būtu jāpieņem jauns lēmums. Tāpēc Lēmums 87/293/EEK būtu jāatceļ.
            
         
               (7)
            
            
               Aparātu vai klasificēšanas metožu izmaiņas būtu jāatļauj tikai tad, ja tās ir skaidri apstiprinātas ar Komisijas īstenošanas lēmumu.
            
         
               (8)
            
            
               Šajā lēmumā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
            
         IR PIEŅĒMUSI ŠO LĒMUMU.
   1. pants
   Cūku liemeņu klasificēšanai Īrijā saskaņā ar Regulas (ES) Nr. 1308/2013 IV pielikuma B daļas IV iedaļas 1. punktu ir atļauts izmantot šādas metodes:
   
               a)
            
            
               aparātu Hennessy Grading Probe 2 (HGP 2) un ar to saistītās novērtēšanas metodes, kuru sīks apraksts sniegts pielikuma I daļā;
            
         
               b)
            
            
               aparātu Hennessy Grading Probe 7 (HGP 7) un ar to saistītās novērtēšanas metodes, kuru sīks apraksts sniegts pielikuma II daļā;
            
         
               c)
            
            
               aparātu Fat-O-Meat'er II (FOM II) un ar to saistītās novērtēšanas metodes, kuru sīks apraksts sniegts pielikuma III daļā;
            
         
               d)
            
            
               aparātu AutoFom III un ar to saistītās novērtēšanas metodes, kuru sīks apraksts sniegts pielikuma IV daļā.
            
         2. pants
   Apstiprināto aparātu vai klasificēšanas metožu izmaiņas nav atļautas, izņemot gadījumus, kad minētās izmaiņas ir skaidri apstiprinātas ar Komisijas īstenošanas lēmumu.
   3. pants
   Lēmumu 87/293/EEK atceļ.
   4. pants
   Šis lēmums ir adresēts Īrijai.
   
      Briselē, 2018. gada 8. martā
      
         
            Komisijas vārdā –
         
         
            Komisijas loceklis
         
         Phil HOGAN
      
   
   
      (1)  OV L 347, 20.12.2013., 671. lpp.
   
   
      (2)  Komisijas 2008. gada 10. decembra Regula (EK) Nr. 1249/2008, ar ko paredz sīki izstrādātus noteikumus par Kopienas skalu ieviešanu liellopu, cūku un aitu liemeņu klasifikācijai un cenu paziņošanas kārtību (OV L 337, 16.12.2008., 3. lpp.).
   
      (3)  Komisijas 1987. gada 18. maija Lēmums 87/293/EEK, ar ko apstiprina cūku liemeņu klasificēšanas metodes Īrijā (OV L 146, 6.6.1987., 66. lpp.).
   
      PIELIKUMS
      
         CŪKU LIEMEŅU KLASIFICĒŠANAS METODES ĪRIJĀ
      
      I DAĻA
      
         Hennessy Grading Probe 2 (HGP 2)
      
      
               
                  1.
               
               
                  Šajā daļā izklāstītos noteikumus piemēro tad, kad cūku liemeņu klasificēšanai izmanto aparātu Hennessy Grading Probe 2 (HGP 2).
               
            
               
                  2.
               
               
                  Aparāts ir aprīkots ar zondi, kuras diametrs ir 5,95 mm (un 6,3 mm pie asmens zondes augšgalā), kura satur fotodiodi (LYU 260-EO tipa Siemens LED un 58 MR tipa fotodetektoru) un kuras darbības attālums ir no 0 līdz 120 mm.
               
            
               
                  3.
               
               
                  Liemeņa muskuļaudu saturu aprēķina pēc šādas formulas:
                  LMPHGP 2 = 62,89706 – 0,69952 FHGP 2 + 0,09096 MHGP 2,
                  kur:
                  
                              LMPHGP 2
                              
                           
                           
                              =
                           
                           
                              aplēstais liemeņa muskuļaudu procentuālais saturs,
                           
                        
                              FHGP 2
                              
                           
                           
                              =
                           
                           
                              muguras tauku slāņa biezums (ieskaitot ādu) milimetros, mērīts 6 cm attālumā no sadalīta liemeņa viduslīnijas starp trešo un ceturto ribu no beigām,
                           
                        
                              MHGP 2
                              
                           
                           
                              =
                           
                           
                              muskuļa biezums milimetros, mērīts tajā pašā laikā un vietā kā FHGP 2.
                           
                        
            
               
                  4.
               
               
                  Šo formulu piemēro liemeņiem, kuru svars ir no 60 līdz 125 kg (silta liemeņa svars).
               
            II DAĻA
      
         Hennessy Grading Probe 7 (HGP 7)
      
      
               
                  1.
               
               
                  Šajā daļā izklāstītos noteikumus piemēro tad, kad cūku liemeņu klasificēšanai izmanto aparātu Hennessy Grading Probe 7 (HGP 7).
               
            
               
                  2.
               
               
                  Aparāts ir aprīkots ar zondi, kuras diametrs ir 5,95 mm (un 6,3 mm pie asmens zondes augšgalā), kura satur fotodiodi (LYU 260-EO tipa Siemens LED un 58 MR tipa fotodetektoru) un kuras darbības attālums ir no 0 līdz 120 mm.
               
            
               
                  3.
               
               
                  Liemeņa muskuļaudu saturu aprēķina pēc šādas formulas:
                  LMPHGP 7 = 63,72237 – 0,75369 FHGP 7 + 0,09205 MHGP 7,
                  kur:
                  
                              LMPHGP 7
                              
                           
                           
                              =
                           
                           
                              aplēstais liemeņa muskuļaudu procentuālais saturs,
                           
                        
                              FHGP 7
                              
                           
                           
                              =
                           
                           
                              muguras tauku slāņa biezums (ieskaitot ādu) milimetros, mērīts 6 cm attālumā no sadalīta liemeņa viduslīnijas starp trešo un ceturto ribu no beigām,
                           
                        
                              MHGP 7
                              
                           
                           
                              =
                           
                           
                              muskuļa biezums milimetros, mērīts tajā pašā laikā un vietā kā FHGP 7.
                           
                        
            
               
                  4.
               
               
                  Šo formulu piemēro liemeņiem, kuru svars ir no 60 līdz 125 kg (silta liemeņa svars).
               
            III DAĻA
      
         Fat-O-Meat'er II (FOM II)
      
      
               
                  1.
               
               
                  Šajā daļā izklāstītos noteikumus piemēro tad, kad cūku liemeņu klasificēšanai izmanto aparātu Fat-O-Meat'er (FOM II).
               
            
               
                  2.
               
               
                  
                     FOM II sastāv no optiskās zondes ar asmeni, dziļuma mērīšanas ierīces, kuras darbības attālums ir no 0 līdz 125 mm, un datu ieguves un analīzes bloka. Aparāts FOM II mērījumu rezultātus pats pārveido aplēstajā muskuļaudu saturā.
               
            
               
                  3.
               
               
                  Liemeņa muskuļaudu saturu aprēķina pēc šādas formulas:
                  LMPFOMII = 61,89462 – 0,73771 FFOMII + 0,10897 MFOMII,
                  kur:
                  
                              LMPFOMII
                              
                           
                           
                              =
                           
                           
                              aplēstais liemeņa muskuļaudu procentuālais saturs,
                           
                        
                              FFOMII
                              
                           
                           
                              =
                           
                           
                              muguras tauku slāņa biezums (ieskaitot ādu) milimetros, mērīts 6 cm attālumā no sadalīta liemeņa viduslīnijas starp trešo un ceturto ribu no beigām,
                           
                        
                              MFOMII
                              
                           
                           
                              =
                           
                           
                              muskuļa biezums milimetros, mērīts tajā pašā laikā un vietā kā FFOMII.
                           
                        
            
               
                  4.
               
               
                  Šo formulu piemēro liemeņiem, kuru svars ir no 60 līdz 125 kg (silta liemeņa svars).
               
            IV DAĻA
      
         AutoFom III
      
      
               
                  1.
               
               
                  Šajā daļā izklāstītos noteikumus piemēro tad, kad cūku liemeņu klasificēšanai izmanto aparātu AutoFom III.
               
            
               
                  2.
               
               
                  Aparāts ir aprīkots ar sešpadsmit 2 MHz ultraskaņas pārveidotājiem (Frontmatec Smørum A/S), darbības attālums starp pārveidotājiem ir 25 mm. Ultraskaņas dati ietver muguras tauku slāņa biezuma, muskuļu slāņa biezuma un saistīto parametru mērījumus. No mērījumu rezultātiem ar datora palīdzību tiek aplēsts muskuļaudu procentuālais saturs.
               
            
               
                  3.
               
               
                  Liemeņa muskuļaudu saturu aprēķina pēc šādas formulas:
                  LMPAF3 = 66,63699 – 1,06859 R2P9 – 0,78459 R2P10 + 0,06723 R3P5,
                  kur:
                  
                              LMPAF3
                              
                           
                           
                              =
                           
                           
                              aplēstais liemeņa muskuļaudu procentuālais saturs,
                           
                        
                              R2P9
                           
                           
                              =
                           
                           
                              ādas biezums (milimetros) visplānākajā tauku slāņa (MFT) punktā; MFT ir vismazākais tauku slāņa šķērsgriezuma biezums pēc ādas šķērsgriezuma biezuma atņemšanas,
                           
                        
                              R2P10
                           
                           
                              =
                           
                           
                              visplānākais tauku slānis šķērsgriezumā (milimetros),
                           
                        
                              R3P5
                           
                           
                              =
                           
                           
                              maksimālais gaļas biezums, ko iegūst, no vislielākā attāluma līdz ribām atņemot vismazāko tauku slāņa biezumu (pārrēķināts milimetros).
                           
                        
            
               
                  4.
               
               
                  Šo formulu piemēro liemeņiem, kuru svars ir no 60 līdz 125 kg (silta liemeņa svars).